Es posen en marxa nous cursos de noves tecnologies dirigits a totes les i els veÏns
24/09/2003 14:15:00

# Es posen en marxa nous cursos de noves tecnologies dirigits a totes les i els veÏns

*   24/09/2003 14:15:00
*   [Imprimir](#)
*   Compartir
*    https://www.alaquas.org/documento.asp?id\_do=8813

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8813%2F1&title=Ajuntament%20d%27Alaqu%C3%A0s.%20Prensa.Es%20posen%20en%20marxa%20nous%20cursos%20de%20noves%20tecnologies%20dirigits%20a%20totes%20les%20i%20els%20ve%C3%8Fns)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8813/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8813/8813_Form_4.jpg)](https://www.alaquas.org/ficheros/documentos/2003/2/8813/8813_Form_10.jpg "<a href='https://www.alaquas.org/ficheros/documentos/2003/2/8813/8813_Form_10.jpg' target=_blank><i class='fa fa-external-link' aria-hidden='true'></i>.Es posen en marxa nous cursos de noves tecnologies dirigits a totes les i els veÏns</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8813&idioma=1&autotraduce=0)

Aquests cursos són per a totes les edats i s'impartiran a diferents centres públics d'Alaquàs

Amb l'objectiu de facilitar a tota la ciutadania d'Alaquàs l'accés a les noves tecnologies, l'Ajuntament d'Alaquàs ha posat en marxa nous cursos per a totes les veïnes i veïns, sense distinció d'edats. Els cursos que s'oferten enguany són d'iniciació a Windows, a Internet i al correu electrònic i s'impartiran en diferents centres públics de la ciutat.

Per a les persones majors de 18 anys s'oferten quatre cursos que s'impartiran a l'aula multimèdia del Centre Públic de Fomació de Persones Adultes Enric Valor en diferents horaris: els dimarts de de 15:15 a 17:15 hores, els dimarts de 17:30 a 19:15 hores, els dimarts de 19:30 a 21:15 hores o els divendres de 9:30 a 11:15 hores. Aquests cursos començaran el 14 d'octubre i ténen una durada de 47 hores en 27 sessions d'1 hora i 45 minuts cadascú.

Per als adults d'edats compreses entre els 18 i els 54 anys hi ha també quatre cursos. Els dos primers començaran el 13 d'octubre i s'impartiran de dilluns a dijous de 19:30 a 21.30 hores. Un s'impartirà a l'aula multimèdia del Centre Municipal de Formació, ubicat al carrer Cid, 44, i el segon tindrà lloc a l'aula multimèdia del Centre Juvenil El Passatge. Aquests ténen una durada de 42 hores, repartides en 21 sessions de 2 hores cadascuna. Els altres dos cursos, que començaran el 18 d'octubre, s'impartiran els dissabtes de 10 a 13 hores a l'aula multimèdia del Centre Municipal de Formació i l'aula multimèdia del Centre Juvenil El Passatge.

L'Ajuntament d'Alaquàs ha ofertat també altres dos cursos dirigits a pares i mares amb fills o filles escolaritzades. El primer s'impartirà els dilluns i dimecres de 15:15 a 16:45 hores a l'aula multimèdia del Centre Municipal de Formació i el segon, els dimarts i dijous de 15:15 a 16:45 hores a l'aula multimèdia del Centre Juvenil El Passatge.

Hi ha també un curs per a les persones majors de 55 anys o jubilades. Aquest començarà el 14 d'octubre i s'impartirà els dimarts i dijous de 9:30 a 11 hores a l'aula multimèdia del Centre d'Informació Juvenil l'Olivar. L'últim curs està dirigit a les mestresses de casa. Començarà el 13 d'octubre i es celebrarà els dilluns i dimecres de 9:30 a 11 hores a l'aula multimèdia del Centre Municipal de Formació i a l'aula del Centre Juvenil El Passatge.